Komisijas ziņojums Eiropas Parlamentam un Padomei par Eiropas Parlamenta un Padomes 2000. Gada 6. jūnija Direktīvas 2000/30/EK par kopienā izmantotu komerciālo transportlīdzekļu tehniskām pārbaudēm uz ceļiem piemērošanu dalībvalstīs /* COM/2007/0270 galīgā redakcija */





[pic] | EIROPAS KOPIENU KOMISIJA | Briselē, 23.5.2007 COM(2007) 270 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI PAR EIROPAS PARLAMENTA UN PADOMES 2000. GADA 6. JŪNIJA DIREKTĪVAS 2000/30/EK PAR KOPIENĀ IZMANTOTU KOMERCIĀLO TRANSPORTLĪDZEKĻU TEHNISKĀM PĀRBAUDĒM UZ CEĻIEM PIEMĒROŠANU DALĪBVALSTĪS SATURS 1. IEVADS 3 2. DIREKTĪVA 2000/30/EK 4 3. DALĪBVALSTU IESNIEGTIE DATI 4 4. PĀRKĀPUMU VEIDI 5 5. STATISTIKAS DATI 6 6. SANKCIJU VEIDI 14 7. SECINĀJUMI 14 1. IEVADS Eiropas Savienības tiesību akti nosaka virkni pasākumu, lai nodrošinātu to, ka pa Eiropas ceļiem braucošie komerciālie transportlīdzekļi ir labā stāvoklī ceļu satiksmes drošības, vides aizsardzības un taisnīgas konkurences interesēs: - noteikumi attiecībā uz atļauju veikt profesionālo darbību no pārvadātājiem pieprasa pietiekošu finansiālo nodrošinājumu, lai nodrošinātu transportlīdzekļu atbilstīgu apkopi (Direktīva 96/26/EK[1]); - transportlīdzekļu regulāras tehniskās apskates, kas dalībvalstīs reģistrētajiem transportlīdzekļiem tiek veiktas noteiktos laikposmos atbilstoši Eiropā noteiktajam minimālajam biežumam (Direktīva 96/96/EK[2]); - tehniskās kontroles uz ceļiem, par kurām ir šis ziņojums un kuras ļauj nodrošināt, ka komerciālie transportlīdzekļi vienmēr tiek izmantoti vienīgi tad, ja tie tiek uzturēti stingrā atbilstībā tehniskajiem noteikumiem (Direktīva 2000/30/EK[3]). Direktīvā 2000/30/EK izvirzīta prasība, ka līdz 2002. gada 10. augustam dalībvalstīs stājas spēkā normatīvi un administratīvi akti, kas vajadzīgi, lai izpildītu šīs prasības. Direktīvas 2000/30/EK 6. pantā noteikts, ka reizi divos gados dalībvalstis iesniedz Komisijai savāktos datus, kas attiecas uz iepriekšējos divos gados pārbaudīto komerciālo transportlīdzekļu skaitu, kas ir klasificēti septiņās komerciālo transportlīdzekļu kategorijās, kuras noteiktas direktīvā, un pēc valstīm, kurās transportlīdzekļi reģistrēti, kā arī pārbaudītos punktus un atzīmētos defektus. Direktīvā uzskaitīti divpadsmit punkti, kurus var pārbaudīt tehniskajā kontrolē uz ceļiem. Kontroles ziņojumā jānorāda pārbaudīto punktu neatbilstība, kā arī iespējamais aizliegums izmantot transportlīdzekli, kam ir nopietni defekti. Direktīvas 11. pantā noteikts, ka Komisija iesniedz ziņojumu Padomei par šīs direktīvas piemērošanu, pamatojoties uz dalībvalstu iesniegto informāciju, kopā ar iegūto rezultātu apkopojumu. Šis Komisijas ziņojums ir pirmais ziņojums par Direktīvas 2000/30/EK piemērošanu dalībvalstīs; tas attiecas uz laikposmu no 2003. līdz 2004. gadam. Dalībvalstu apkopotie dati par šo laikposmu bija jāiesniedz Komisijai līdz 2005. gada 31. martam. Noteiktajā laikā vienīgi trīs dalībvalstis bija iesniegušas informāciju par tehniskajām kontrolēm uz ceļiem. Lai iegūtu pēc iespējas pilnīgu pārskatu par situāciju šajā jomā, Komisija, sākot ar 2005. gada marta beigām, veica vairākus atgādinājumus, lai iegūtu maksimāli daudz statistikas datu. 2005. gada beigās informāciju par Direktīvas 2000/30/EK īstenošanu bija iesniegušas deviņas dalībvalstis. Pēc pēdējā atgādinājuma 2006. gada aprīļa sākumā šis skaits 2006. gada jūnija beigās jau sasniedza septiņpadsmit dalībvalstis. Komisija uzskata, ka šis ziņojums, kas balstīts uz septiņpadsmit dalībvalstu atbildēm, sniedz pirmo vispārējo analīzi, kas attaisno aizkavēšanos, lai saņemtu tā izstrādei vajadzīgo informāciju. 2. DIREKTĪVA 2000/30/EK Grozītā Direktīva 2000/30/EK[4] nosaka konkrētus nosacījumus Kopienas teritorijā braucošo komerciālo transportlīdzekļu tehniskajām kontrolēm uz ceļiem. Tehniskā kontrole uz ceļiem ir dalībvalsts teritorijā braucoša komerciāla transportlīdzekļa tehniska kontrole, kas ir negaidīta, jo iestādes par to nav paziņojušas, un ko uz satiksmes ceļiem veic iestādes vai kas tiek veiktas šo iestāžu pārraudzībā. Tehnisko kontroli uz ceļiem veic, nediskriminējot autovadītājus pēc valsts piederības vai pēc valsts, kurā komerciālais transportlīdzeklis reģistrēts vai nodots ekspluatācijā, ņemot vērā vajadzību samazināt autovadītājiem un pārvadāšanas uzņēmumiem radītās izmaksas un kavējumus. Pārbaudāmo transportlīdzekļu atlasē var rīkoties tā, lai īpaši pārbaudītu tos transportlīdzekļus, attiecībā uz kuriem pastāv lielāka iespēja, ka tie varētu būt slikti uzturēti. Ja trūkumi komerciāla transportlīdzekļa apkopē pamato padziļinātu pārbaudi, komerciālajam transportlīdzeklim var veikt padziļinātāku pārbaudi tuvākajā apskates centrā. Tāda komerciālā transportlīdzekļa izmantošanu, kam ir nopietni defekti un kas rada draudus satiksmes drošībai, var aizliegt lietot līdz atklāto trūkumu novēršanai. 3. DALĪBVALSTU IESNIEGTIE DATI Dalībvalstu stāvoklis attiecībā pret informācijas iesniegšanu Komisijai par laikposmu no 2003. līdz 2004.gadam ir šāds. Dalībvalstis, kuras informāciju ir iesniegušas | Beļģija, Čehija1, Dānija, Vācija, Igaunija, Grieķija, Itālija, Latvija, Luksemburga, Ungārija, Malta, Nīderlande, Austrija, Slovēnija, Slovākija, Somija, Zviedrija, Apvienotā Karaliste | Dalībvalstis, kuras informāciju nav iesniegušas | Spānija, Francija, Īrija, Kipra, Lietuva2, Polija, Portugāle | 1 Dati nav izmantojami 2 Atbrīvojums 4. PĀRKĀPUMU VEIDI Pārbaudāmie punkti, par kuriem iegūtos datus dalībvalstis paziņo Komisijai, ir vismaz tie, uz ko attiecas direktīvas I pielikumā sniegtā individuālā ziņojuma parauga 10. punktā minētie aspekti: 1. bremžu sistēma un bremžu sistēmas detaļas; 2. izplūdes sistēma; 3. izplūdes gāzu necaurredzamība (dīzeļmotoram); 4. gāzveida izmeši [benzīns, dabasgāze vai sašķidrināta naftas gāze]; 5. stūres pievads; 6. lampas, apgaismes ierīces un gaismas signālierīces; 7. riteņi/riepas; 8. balstiekārta (redzami defekti); 9. šasija (redzami defekti); 10. tahogrāfs (uzstādīšana); 11. ātruma ierobežošanas ierīce (uzstādīšana); 12. degvielas un/vai eļļas noplūde. 5. STATISTIKAS DATI Apkopoti dati. Kontrolētie transportlīdzekļi. To kontrolēto transportlīdzekļu skaits, kas reģistrēti Eiropas Savienībā laikposmā no 2003. līdz 2004. gadam, dalībvalstīs būtiski atšķiras (skatīt 1. tabulu). 1. tabula: Dalībvalstis sakārtotas dilstošā secībā pēc to tehnisko kontroļu skaita, kas veiktas uz ceļiem Deklarētāja dalībvalsts | To kontrolēto transportlīdzekļu skaits, kas reģistrēti ES | Satiksmes noslogojums 2003.-2004. g.2 (miljonos transportlīdzekļu*km) | Attiecība Kontrolētie transportlīdzekļi/ Satiksme (x100) | Kopā | no tiem autobusi | Vācija | 1 826 219 | 78 873 | 1 379 363 | 132 | Ungārija | 670 225 | 65 891 | n.p. | n.p. | Apvienotā Karaliste | 221 875 | 34 255 | 988 933 | 22 | Beļģija1 | 104 621 | 6211 | 187 634 | 56 | Austrija | 53 942 | 4814 | 160 708 | 34 | Zviedrija | 41 903 | 2310 | 148 459 | 28 | Somija | 7804 | 21 | 100 680 | 8 | Slovākija | 4853 | 20 | n.p. | n.p. | Itālija | 2633 | 1082 | n.p. | n.p. | Nīderlande | 1730 | 1 | 269 980 | 1 | Igaunija | 1705 | 144 | n.p. | n.p. | Dānija | 1485 | 13 | 95 880 | 2 | Slovēnija | 1313 | 182 | 29 625 | 4 | Lietuva | 458 | 0 | n.p. | n.p. | Grieķija | 306 | n.p. | n.p. | n.p. | Malta | 137 | 13 | n.p. | n.p. | Luksemburga | 40 | 2 | n.p. | n.p. | 1 Beļģija uz ceļiem veic daudz pārbaužu, bet ne visas ir tehniskās kontroles uz ceļiem, kā tas skaidrots tālāk tekstā. 2 Avots: ESAO International Road Traffic and Accident Database . n.p. nav pieejams. Uz ceļiem veikto tehnisko kontroļu skaits atbilst katras dalībvalsts satiksmes noslogojumam, izņemot Nīderlandi, kura pēc sava satiksmes noslogojuma atrodas 3. vai 4. vietā (Ungārijas satiksmes noslogojums nav pieejams). Vēl bez Nīderlandes arī Somija, Dānija un Slovēnija veic salīdzinoši maz tehnisko kontroļu uz ceļiem salīdzinājumā ar satiksmes noslogojumu. Sešās dalībvalstīs, kurās veic visvairāk tehnisko kontroļu uz ceļiem, veikto kontroļu apjoms attiecībā pret satiksmes noslogojumu ir no 1 līdz 6. Kontrolētie autobusi parasti ir tikai neliela daļa no katras dalībvalsts kontrolēto transportlīdzekļu kopuma. Tā pārsniedz 10 % no kontrolētajiem transportlīdzekļiem vienīgi Slovēnijā (11,4 %), Apvienotajā Karalistē (15,4 %) un Itālijā (37,6 %). Autobusu kontroles ir mazāk par 1 % no visu kontrolēto transportlīdzekļu kopuma Latvijā, Nīderlandē, Somijā, Slovākijā un Dānijā. Kontrolēto transportlīdzekļu reģistrācija. To kontrolēto transportlīdzekļu proporcionālais daudzums, kas reģistrēti attiecīgajā dalībvalstī, salīdzinājumā ar visiem kontrolēs uz ceļiem pārbaudītajiem transportlīdzekļiem dalībvalstīs ir ļoti atšķirīgs (skatīt 2. tabulu). Sešās no četrpadsmit dalībvalstīm, par kurām ir pieejama visa informācija par reģistrācijas valsti, vairāk nekā 80 % kontrolēto transportlīdzekļu ir reģistrēti to teritorijā. Trūkst apkopotu statistikas datu, lai šo informāciju salīdzinātu ar katras dalībvalsts reģistrēto satiksmes noslogojumu, pamatojoties uz transportlīdzekļu reģistrācijas valsti. 2. tabula: Kontrolēto transportlīdzekļu reģistrācija Deklarētāja dalībvalsts | Reģistrēti dalībvalstī | Reģistrēti ES | Reģistrēti ārpus ES | Kopā | % dalībvalsts transportlīdzekļi | Beļģija | 54 356 | 50 265 | 7358 | 111 979 | 48,54% | Dānija | 1398 | 87 | 7 | 1492 | 93,70% | Vācija | 1 414 943 | 411 276 | 226 046 | 2 052 265 | 68,95% | Igaunija | 1235 | 470 | n.p. | n.p. | n.p. | Grieķija | 299 | 7 | 286 | 592 | 50,51% | Itālija | 2337 | 296 | 247 | 2880 | 81,15% | Latvija | 349 | 109 | 99 | 557 | 62,66% | Luksemburga | 14 | 26 | 0 | 40 | 35,00% | Ungārija | 653 041 | 17 184 | n.p. | n.p. | n.p. | Malta | 137 | 0 | 0 | 137 | 100,00% | Nīderlande | 1607 | 123 | 6 | 1736 | 92,57% | Austrija | 35 319 | 18 623 | 11 701 | 65 643 | 53,80% | Slovēnija | 1140 | 173 | 285 | 1598 | 71,34% | Slovākija | 3 972 | 881 | 85 | 4938 | 80,44% | Somija | 6993 | 811 | 2234 | 10 038 | 69,67% | Zviedrija | 34 702 | 7201 | 1016 | 42 919 | 80,85% | Apvienotā Karaliste | 211 822 | 10 053 | n.p. | n.p. | n.p. | Neatbilstoši transportlīdzekļi. Dalībvalstu Komisijai sniegtā informācija liecina, ka to par neatbilstošiem Direktīvas 2000/30/EK prasībām atzīto transportlīdzekļu proporcionālais daudzums attiecībā pret visiem kontrolētajiem transportlīdzekļiem, kas reģistrēti Eiropas Savienībā, dalībvalstīs būtiski atšķiras, sākot ar lielāko rādītāju 72,1 % Dānijā līdz tikai 2,6 % Beļģijā (skatīt 3. tabulu). 3. tabula : Neatbilstošo transportlīdzekļu proporcijaattiecībā pret visiem kontrolētajiem transportlīdzekļiem Deklarētāja dalībvalsts | ES reģistrētie transportlīdzekļi (ieskaitot deklarētāja dalībvalstī) | Transportlīdzekļi, kas reģistrēti deklarētāja dalībvalstī | Kontrolētie transportlīdzekļi | % neatbilstošu transportlīdzekļu | Kontrolētie transportlīdzekļi | % neatbilstošu transportlīdzekļu | Dānija | 1485 | 72,1 % | 1398 | 73,0 % | Malta | 137 | 65,0 % | 137 | 65,0 % | Zviedrija | 41 903 | 46,9 % | 34 702 | 47,6 % | Apvienotā Karaliste | 221 875 | 36,9 % | 211 822 | 35,5 % | Igaunija | 1705 | 11,9 % | 1235 | n.p. | Slovēnija | 1313 | 11,0 % | 1140 | 9,8 % | Ungārija | 670 225 | 10,4 % | 653 041 | 10,6 % | Vācija | 1 826 219 | 10,3 % | 1 414 943 | 10,1 % | Luksemburga | 40 | 10,0 % | 14 | n.p. | Latvija | 458 | 8,5 % | 349 | 10,6 % | Beļģija | 104 621 | 2,6 % | 54 356 | 4,9 % | Austrija | 53 942 | n.p. | 35 319 | n.p. | Somija | 7804 | n.p. | 6993 | n.p. | Slovākija | 4853 | n.p. | 3972 | n.p. | Itālija | 2633 | n.p. | 2337 | n.p. | Nīderlande | 1730 | n.p. | 1607 | n.p. | Grieķija | 306 | n.p. | 299 | n.p. | n.p.: nav pieejams. Šādas atšķirības var atspoguļot to, kādu relatīvu nozīmi katra dalībvalsts piešķir tehniskajām kontrolēm uz ceļiem salīdzinājumā ar citām uz ceļiem veiktām pārbaudēm, kas attiecas uz citiem autotransporta aspektiem. Tādējādi Beļģijas ziņojums attiecas ne tikai uz tehniskajām kontrolēm uz ceļiem, bet gan visām pārbaudēm uz ceļiem: ziņojumā vispārīgi izšķir pārbaudes atbilstoši sociālās jomas tiesību aktiem, īpašus pārvadājumus, bīstamu kravu pārvadājumus, eirouzlīmes ( eurovignettes) un citas pārbaudes. Tehniskās kontroles uz ceļiem parasti nav īpaši izceltas, un ar tām saistītā informācija nav detalizēta. No vienpadsmit dalībvalstīm, kas sniegušas informāciju par neatbilstošo transportlīdzekļu skaitu un kopējo to kontrolēto transportlīdzekļu skaitu, kuri reģistrēti Eiropas Savienībā, sešās konstatēts neatbilstības līmenis starp 8,5 % un 11,9 % (skatīt 3. tabulu). Uz lielu neatbilstīgo transportlīdzekļu proporciju norādīja Dānija (72,1 %), Malta (65,0 %), Zviedrija (46,9 %) un Apvienotā Karaliste (36,9 %). Ja Dānija un Malta kontrolē salīdzinoši maz transportlīdzekļu, tad Zviedrijas un Apvienotās Karalistes iesniegtā statistika par tehnisko kontroli uz ceļiem attiecas uz lielu skaitu kontrolēto transportlīdzekļu, kas reģistrēti Eiropas Savienībā, tas ir, attiecīgi 41 903 un 221 875. Par neatbilstošiem atzīto transportlīdzekļu augstā procentuālā daļa attiecībā pret visu kontrolēto transportlīdzekļu kopumu varētu būt skaidrojama ar šajās abās dalībvalstīs lietotiem īpašiem kritērijiem transportlīdzekļu atlasē tehniskai kontrolei uz ceļiem. Piemēram, ņemot vērā to, ka transportlīdzekļu apturēšanai, lai uz ceļiem veiktu tehnisko kontroli, varētu būt nozīmīgas ekonomiskas sekas ražošanas „pēc pasūtījuma” vadības sistēmas vispārējas piemērošanas dēļ, Apvienotā Karaliste izvērš pieeju, kas pamatojas uz uzņēmēju iesniegtu riska analīzi, vadoties pēc savas līdzšinējās darbības parametriem. Dati pa dalībvalstīm. Dalībvalstu dati par citās dalībvalstīs reģistrētiem transportlīdzekļiem veiktajām tehniskajām kontrolēm uz ceļiem, kad tie ir pieejami, parasti attiecas tikai uz nelielu transportlīdzekļu skaitu un neļauj izdarīt secinājumus ar statistisku vērtību par to transportlīdzekļu vidējo fizisko stāvokli, kas atrodas ārpus savas reģistrācijas valsts. Secinājumi, kādus var izdarīt, analizējot dalībvalstu datus, ir pretrunā informācijai, kas sniegta jaunākajos padziļinātajos pētījumos[5], kuros teikts, ka ārpus reģistrācijas valsts braucošo transportlīdzekļu tehniskais stāvoklis ir mazāk apmierinošs. Ungārija , Zviedrija un Apvienotā Karaliste sniedz statistiku pa reģistrācijas dalībvalstīm par salīdzinoši lielu transportlīdzekļu skaitu. Ungārijā (skatīt 4. tabulu), neatbilstošo transportlīdzekļu/ kontrolēto transportlīdzekļu attiecība pēc reģistrācijas dalībvalstīm parasti ir zemāka par atbilstošo attiecību ar Ungārijā reģistrētiem transportlīdzekļiem (10,6 %). Tomēr to kontrolēto transportlīdzekļu skaits, kas nav reģistrēti Ungārijā, (17 184) ir salīdzinoši zems attiecībā uz visām veiktajām tehniskajām kontrolēm uz ceļiem (670 225), par kurām ziņojušas Ungārijas iestādes. 4. tabula: Ungārijā kontrolētie transportlīdzekļi Reģistrācijas valsts | Kontrolētie transportlīdzekļi | Neatbilstoši transportlīdzekļi | Attiecība neatbilstoši transportlīdzekļi/ kontrolētie transportlīdzekļi | Beļģija | 34 | 0 | 0,0 % | Čehija | 1272 | 13 | 1,0 % | Dānija | 167 | 0 | 0,0 % | Vācija | 634 | 4 | 0,6 % | Igaunija | 317 | 7 | 2,2 % | Grieķija | 27 | 1 | 3,7 % | Spanija | 41 | 0 | 0 % | Francija | 13 | 0 | 0 % | Īrija | 0 | n.p. | n.p. | Itālija | 162 | 5 | 3,1 % | Kipra | 0 | n.p. | n.p. | Latvija | 246 | 6 | 2,4 % | Lietuva | 225 | 4 | 1,8 % | Luksemburga | 31 | 0 | 0 % | Ungārija | 653 041 | 69 438 | 10,6 % | Malta | 0 | n.p. | n.p. | Nīderlande | 1202 | 7 | 0,6 % | Austrija | 122 | 0 | 0,0 % | Polija | 2010 | 13 | 0,6 % | Portugāle | 36 | 0 | 0,0 % | Slovēnija | 4565 | 13 | 0,3 % | Slovākija | 5979 | 25 | 0,4 % | Somija | 21 | 0 | 0,0 % | Zviedrija | 79 | 0 | 0,0 % | Apvienotā Karaliste | 1 | 0 | 0,0 % | Kopā ES | 670 225 | 69 536 | 10,4 % | n.p.: nav pieejams. Zviedrijā (skatīt 5. tabulu) neatbilstošo transportlīdzekļu/ kontrolēto transportlīdzekļu attiecība pēc reģistrācijas dalībvalstīm ir no 24,2 % Austrijā reģistrētiem transportlīdzekļiem (95 kontrolēti transportlīdzekļi) līdz 91,7 % Īrijai (12 kontrolēti transportlīdzekļi). Zviedrijā reģistrētu transportlīdzekļu attiecība ir 47,6 %. Tomēr dati par reģistrācijas dalībvalsti parasti attiecas uz nelielu skaitu kontrolēto transportlīdzekļu un neļauj veikt secinājumus ar statistisku vērtību. Tomēr jāatzīmē, Zviedrijas iestādes, kontrolējot salīdzinoši lielu transportlīdzekļu skaitu, par neatbilstošām atzīst lielu daļu Polijā, Latvijā, Igaunijā un Lietuvā reģistrētu transportlīdzekļu. 5. tabula: Zviedrijā kontrolētie transportlīdzekļi Reģistrācijas valsts | Kontrolētie transportlīdzekļi | Neatbilstoši transportlīdzekļi | Attiecība neatbilstoši transportlīdzekļi/ kontrolētie transportlīdzekļi | Beļģija | 94 | 48 | 51,1 % | Čehija | 55 | 17 | 30,9 % | Dānija | 1536 | 536 | 34,9 % | Vācija | 587 | 208 | 35,4 % | Igaunija | 285 | 159 | 55,8 % | Grieķija | 6 | 2 | 33,3 % | Spānija | 50 | 22 | 44,0 % | Francija | 26 | 7 | 26,9 % | Īrija | 12 | 11 | 91,7 | Itālija | 28 | 15 | 53,6 % | Kipra | 0 | n.p. | n.p. | Latvija | 186 | 106 | 57,0 % | Lietuva | 373 | 203 | 54,4 % | Luksemburga | 1 | 0 | 0,0 % | Ungārija | 34 | 14 | 41,2 % | Malta | 0 | n.p. | n.p. | Nīderlande | 558 | 230 | 41,2 % | Austrija | 95 | 23 | 24,2 % | Polija | 1281 | 766 | 59,8 % | Portugāle | 16 | 4 | 25,0 % | Slovēnija | 38 | 25 | 65,8 % | Slovākija | 18 | 13 | 72,2 % | Somija | 1865 | 700 | 37,5 % | Zviedrija | 34 702 | 16 514 | 47,6 % | Apvienotā Karaliste | 57 | 31 | 54,4 % | Kopā ES | 41 903 | 19 654 | 46,9 % | n.p.: nav pieejams. Attiecībā uz visiem Apvienotajā Karalistē kontrolētajiem transportlīdzekļiem, kas reģistrēti citā dalībvalstī, (skatīt 6. tabulu) neatbilstošo transportlīdzekļu un transportlīdzekļu, kurus aizliegts izmantot, attiecība pārsniedz Apvienotajā Karalistē reģistrēto transportlīdzekļu atbilstošo attiecību —35,5 % un 27,5 %. Jo īpaši tas attiecas uz salīdzinoši lielo skaitu Apvienotajā Karalistē kontrolēto transportlīdzekļu, kas reģistrēti Portugālē, Spānijā, Īrijā, Itālijā, Beļģijā, Čehijā, Polijā un Francijā. 6. tabula: Apvienotajā Karalistē kontrolētie transportlīdzekļi Reģistrācijas valsts | Kontrolētie transportlīdzekļi | Neatbilstoši transportlīdzekļi | Attiecība neatbilstoši transportlīdzekļi/ kontrolētie transportlīdzekļi | Transportlīdzekļi, kurus aizliegts izmantot | Attiecība transportlīdzekļi, kurus aizliegts izmantot/ kontrolētie transportlīdzekļi | Beļģija | 699 | 521 | 74,5 % | 428 | 61,2 % | Čehija | 181 | 128 | 70,7 % | 105 | 58,0 % | Dānija | 60 | 23 | 38,3 % | 22 | 36,7 % | Vācija | 797 | 324 | 40,7 % | 287 | 36,0 % | Igaunija | 26 | 16 | 61,5 % | 10 | 38,5 % | Grieķija | 34 | 29 | 85,3 % | 24 | 70,6 % | Spānija | 476 | 405 | 85,1 % | 341 | 71,6 % | Francija | 885 | 446 | 50,4 % | 398 | 45,0 % | Īrija | 3480 | 2894 | 83,2 | 2250 | 64,7 % | Itālija | 448 | 355 | 79,2 % | 301 | 67,2 % | Kipra | 2 | 2 | 100,0 % | 2 | 100,0 % | Latvija | 18 | 11 | 61,1 % | 10 | 55,6 % | Lietuva | 87 | 59 | 67,8 % | 46 | 52,9 % | Luksemburga | 75 | 32 | 42,7 % | 29 | 38,7 % | Ungārija | 134 | 51 | 38,1 % | 46 | 34,3 % | Malta | 6 | 6 | 100,0 % | 6 | 100,0 % | Nīderlande | 1750 | 891 | 50,9 % | 712 | 40,7 % | Austrija | 172 | 70 | 40,7 % | 64 | 37,2 % | Polija | 397 | 258 | 65,0 % | 210 | 52,9 % | Portugāle | 193 | 172 | 89,1 % | 132 | 68,4 % | Slovēnija | 51 | 30 | 58,8 % | 25 | 49,0 % | Slovākija | 65 | 40 | 61,5 % | 33 | 50,8 % | Somija | 0 | n.p. | n.p. | n.p. | n.p. % | Zviedrija | 17 | 11 | 64,7 % | 6 | 35,3 % | Apvienotā Karaliste |211 822 |75 151 |35,5 % |58 229 |27,5 % | |Kopā ES |221 875 |81 925 |36,9 % |63 716 |28,7 % | |n.p.: nav pieejams. 6. SANKCIJU VEIDI Direktīvā nav noteikta sankciju sistēma atkarībā no konstatētajiem pārkāpumiem. Sankcijas nosaka dalībvalsts, nediskriminējot autovadītājus pēc valsts piederības vai pēc valsts, kurā komerciālais transportlīdzeklis reģistrēts vai nodots ekspluatācijā. Direktīva 2000/30/EK atļauj iestādei vai inspektoram, kas veic tehnisko kontroli uz ceļiem, aizliegt tāda transportlīdzekļa lietošanu, kam ir nopietni defekti, līdz atklāto trūkumu novēršanai, ja ir pārliecība, ka komerciālais transportlīdzeklis nopietni apdraud tā lietotājus vai citus satiksmes dalībniekus. Par tāda komerciāla transportlīdzekļa nopietniem defektiem, kas pieder nerezidentam, jo īpaši tādiem transportlīdzekļiem, kurus aizliegts lietot, jāziņo reģistrācijas dalībvalsts kompetentajām iestādēm. Kompetentās iestādes dalībvalstī, kurā ir konstatēts nopietns trūkums komerciālā transportlīdzeklī, kas pieder nerezidentam, var lūgt kompetentajām iestādēm dalībvalstī, kurā transportlīdzeklis ir reģistrēts, pret pārkāpēju veikt atbilstošus pasākumus, piemēram, nodot transportlīdzekli turpmākai tehniskajai apskatei. 7. SECINĀJUMI 1. Lielākā daļa dalībvalstu nepareizi piemēro Direktīvas 2000/30/EK noteiktās saistības par statistikas datu un informācijas sniegšanu: - datus nesniedz visas dalībvalstis; - iesniegtie dati nav pietiekami detalizēti, tas neļauj veikt padziļinātu analīzi par Kopienas politikas efektivitāti ceļu drošības un vides aizsardzības jomā. Komisija uzsāk pienākumu neizpildes procedūras par Direktīvā 2000/30/EK noteikto saistību nepildīšanu pret dalībvalstīm, kuras nav sniegušas vai sniegušas nepilnīgus minētajā direktīvā prasītos datus (pārkāpumi 2007-2041 līdz 2007-2045). 2. Direktīvā noteikts paraugs individuālajam ziņojumam par tehnisko kontroli uz ceļiem. Līdz ar gūto pieredzi konstatēts, ka šīs veidlapas, ja tajās neveic nekādas izmaiņas, ir sarežģīti apstrādāt tā, lai elektroniski nosūtītu uz Komisiju visus tajās ietvertos statistikas datus. Tā kā direktīvā nav precizēts statistikas datu iesniegšanas formāts, dalībvalstis šo informāciju iesniedz visdažādākajā veidā, kas apgrūtina rezultātu apkopošanu. Būtu labāk, ja turpmāk statistikas dati tiktu iesniegti formātā, kuru var tieši apstrādāt ar datorsistēmu. Tam nepieciešams noteikt kopēju apmaiņas formātu. Pamatojoties uz pirmajā gadā gūto pieredzi, Komisija varētu piedāvāt kopēju formātu statistikas datu ziņošanai Komisijai elektroniskā veidā. Lai gan direktīvā pieprasīts iesniegt diezgan detalizētus datus (transportlīdzekļi klasificēti pēc kategorijas un reģistrācijas valsts, ziņas par pārbaudītajiem punktiem un konstatētajiem trūkumiem, pamatojoties uz Direktīvas 2000/30/EK I pielikumu), prasīto informāciju bieži iesniedz ļoti apkopotā veidā, kas neļauj veikt padziļinātu analīzi. Komisijas dienesti varētu apsvērt iespēju sasaukt „Komiteju piemērošanai tehnikas sasniegumiem”, kurai uzdots piedalīties Direktīvas 2000/30/EK īstenošanā, lai rastu risināju grūtībām, ar kurām ir sastapušās dalībvalstis, savācot, apkopojot un iesniedzot statistikas datus par tehniskajām kontrolēm uz ceļiem, ieskaitot iespējamos grozījumus paraugā ziņojumam par tehnisko kontroli uz ceļiem, kas sniegts Direktīvas 2003/30/EK I pielikumā. Novērotās lielās neatbilstības svārstības dalībvalstīs nav izskaidrojamas, analizējot sniegto informāciju. Skaidrojums tiks meklēts kopā ar dalībvalstīm. 3. Daudzas dalībvalstis pārsvarā pārbauda savā teritorijā reģistrētos transportlīdzekļus. To transportlīdzekļu proporcionālais daudzums, kas nav reģistrēti viņu teritorijā, attiecībā pret visu kontrolēto transportlīdzekļu skaitu dalībvalstīs ir ļoti atšķirīgs (skatīt 2. tabulu). Dalībvalstu uzmanība jāvērš uz to, ka tādu transportlīdzekļu pārbaude, kas nav reģistrēti to teritorijā, veicina labākās prakses izplatību. Līdz ar to šai proporcijai vajadzētu būt iespējami lielākai attiecībā uz reģistrēto satiksmes noslogojumu. [1] Padomes 1996. gada 29. aprīļa Direktīva 96/26/EK par atļaušanu kravu autopārvadātājiem un pasažieru autopārvadātājiem veikt profesionālo darbību un par diplomu, sertifikātu un citu kvalifikāciju apliecinošo dokumentu savstarpēju atzīšanu, lai veicinātu šo pārvadātāju tiesības veikt uzņēmējdarbību iekšzemes un starptautisko autopārvadājumu nozarē, OV L 124, 23.5.1996., 0001.- lpp. [2] Padomes 1996. gada 20. decembra Direktīva 96/96/EK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tehniskajām apskatēm, OV L 46, 17.2.1997., 0001.–0019. lpp. [3] Eiropas Parlamenta un Padomes 2000. gada 6. jūnija Direktīva 2000/30/EK par Kopienā izmantotu komerciālo transportlīdzekļu tehniskām pārbaudēm uz ceļiem, OV L 203, 10.8.2000., 0001.–0008. lpp. [4] Komisijas 2003. gada 3. aprīļa Direktīva 2003/26/EK, ar ko tehnikas attīstībai pielāgo Eiropas Parlamenta un Padomes Direktīvu 2000/30/EK attiecībā uz komerciālo transportlīdzekļu ātruma ierobežošanas ierīcēm un izplūdes gāzu emisiju, OV L 90, 8.4.2003., 0037.–0040. lpp. [5] „Vehicle and Operator Services Agency” un „Highway Agency” 2005. un 2006. gadā veiktais pētījums „South East International Pilot”. Šā eksperimentāla pētījuma dati attiecībā uz ārpus Lielbritānijas reģistrētiem transportlīdzekļiem liecina, ka prasībām neatbilst 30,60 % smagsvara transportlīdzekļu un 42,79 % piekabju, savukārt dati attiecībā uz Lielbritānijā reģistrētiem transportlīdzekļiem liecina, ka prasībām neatbilst 24,60 % smagsvara transportlīdzekļu un 30,10 % piekabju.